cyanic-selkie/wikianc huggingface dataset:
Tyngdekraft
Ikke-inertielt bidrag
Hvis derimot heisen begynte å bevege seg nedover slik at dens akselerasjon a  var negativ, ville tyngdekraften i den bli mindre. I det ekstreme tilfellet at blir den resulterende tyngdekraften F'  = 0, og massen m ville sveve vektløs omkring i heisen. Den er da i fritt fall.
Tyngdekraft på Jorden
En observatør på Jordens overflate befinner seg også i et akselerert referansesystem som skyldes Jordrotasjonen. Denne vil skape en sentrifugalkraft som er rettet utover vinkelrett på rotasjonsaksen og vil være proporsjonal med kvadratet av vinkelhastigheten ω. Kalles breddegraden til observatøren for λ, er størrelsen til den tilsvarende sentrifugalakselerasjonen der R er Jordens radius. Bidraget er null bare på polene hvor λ = 90°.
Vinkelhastigheten er ω = 2π /T hvor rotasjonsperioden T = 24 timer. Med er faktoren ω2R = 0.034 m/s2. Da dette bidraget til tyngdeakselerasjonen er rettet utover og normalt på rotasjonsaksen, vil den radielle komponenten virke ut fra Jordens sentrum med størrelse ω2R cos2λ. Den reduserer derfor det rene gravitasjonsbidraget GM/R 2. Det betyr at tyngdeakselerasjonen ved polene er mens den er  ved ekvator hvor λ = 0.
Jordens form
Bidraget til tyngdekraften fra sentrifugalkraften medfører at tyngdeakselerasjonen g = gN + ga  ikke vil være rettet Jordens sentrum. Den andre komponenten ω2R cosλ sinλ  av sentrifugalkraften virker langs Jordens overflate og er rettet mot Ekvator. Dermed blir en del av Jordens masse forskjøvet i samme retning slik at den der får en utbuling og en tilsvarende utflatning ved polene.
Den resulterende formen til Jorden kalles en geoide. Det er en ekvipotensialflate slik at tyngdeakselerasjonen g overalt står normalt på den. Med god nøyaktighet kan denne beskrives som en litt flattrykket sfæroide som benyttes som en referanseform i World Geodetic System.
Kalles det totale gravitasjonspotensialet til Jorden for Φ(r, λ), er tyngdeakselerasjonen. Dette potensialet består av et bidrag
som skyldes sentrifugalkraften, pluss et rent gravitasjonspotensial ΦN  fra Jordens massefordeling som ikke lenger er kulesymmetrisk. Dens form er da gitt ved den implisitte ligningen Φ = konstant.
Pendelur
Et pendelur har en svingetid som er omvendt proporsjonal med kvadratroten av tyngdeakselerasjonen g. I 1672 reiste den franske astronom Jean Richer med et slikt ur fra Paris til Cayenne. Men der merket han at uret gikk to og et halvt minutt for sakte i døgnet. Etter at han hadde regulert det slik at det igjen gikk riktig, viste det seg tilbake i Paris at det nå gikk to og et halvt minutt for fort i døgnet. Newton brukte denne observasjonen i sin Principia til å argumentere for at tyngdeakselerasjonen ikke var konstant på Jorden og at den derfor ikke kunne antas å være kuleformet.
Månen og Newtons eple
Newtons gravitasjonslov kunne forklare planetenes bevegelser slik de uttrykkes ved Keplers lover. Men av kanskje likså stor betydning for Newton var hans forståelse av både Månens bevegelse omkring Jorden og fallet til et eple fra et tre som uttrykk for en og samme gravitasjonskraft skapt av Jordens masse. Her hadde hans bevis for skallteoremet stor betydning da det tillot å betrakte gravitasjonskraften på eplet som om Jordens masse er konsentrert i dens sentrum og der virker som fra en punktmasse.
Settes her inn verdien for radius til Jorden, får man  som ikke er langt unna den riktige verdien  I virkeligheten er Månens bevegelse mye mer komplisert da den også er influert av gravitasjonskraften fra Solen.
400 meter hekk (instrumental)
«400 meter hekk» er en instrumental som ble skrevet av Øystein Sunde og utgitt september 1970 på Sundes debutalbum 1001 fnatt.
Det dominerende instrumentet i «400 meter hekk» er banjo, men Sunde spiller også på vekselsvis mandolin og dobro.
Noter til instrumentalen ble publisert i noteboka Viser uten slips i 1972.
Esthetique
Esthetique Norge  er en landsdekkende kjede med 80 parfymerier, etablert i 1993, og er et selskap i Validus-konsernet.
Esthetique spesialiserer seg på internasjonale, eksklusive kosmetikkmerker for kvinner og menn.
Driften er hovedsakelig i samarbeid med selvstendig næringsdrivende. Esthetique har ca. 400 medarbeidere, og brutto omsetning i 2008 var NOK 660 mill.
Kjeden slo seg sammen med KICKS i 2012.
Lecanoderus
Lecanoderus er en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.
Levevis
Disse artene er knyttet til maur og lever i maurenes tuer. De finnes gjerne i sandete områder.
Utbredelse
Artene lever i Sør-Afrika.
Brounopsis
Brounopsis er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, gulbrune til brunsvarte trebukker. Antennene er tynne og kortere enn kroppen. Pronotum har rundede sider, dekkvingene er noe avsmalnende bakover.
Utbredelse
Slekten er utbredt i New Zealand.
Mandelmelk
Mandelmelk er en melkeaktig drikk laget av malte mandler. I motsetning til dyremelk inneholder mandelmelk ingen kolesterol eller laktose, og kan dermed brukes som en erstatning for dyremelk i mange oppskrifter. Mandelmelk som selges i butikk kan finnes i flere smaksvarianter og er ofte tilsatt vitaminer. Det kan også lages hjemme ved å male mandler og vann i en hurtigmikser.
Historie
I middelalderen var mandelmelk kjent både i den den muslimske verden og blant kristne, hvor det faktum at det var et vegetabilsk produkt gjorde at det kunne spises også under fasten. Det var også mye brukt i matlagingen ellers i middelalderen fordi kumelk ikke hadde like lang holdbarhet og ofte ble kjernet til smør eller ystet ganske raskt.
Historisk ble mandelmelk kalt amygdalate, og ble brukt helt fra Den iberiske halvøy til Øst-Asia.
Sitapur (distrikt)
Sitapur (hindi: सीतापुर ज़िला, urdu: ستا پور ضلع ) er et distrikt i den indiske delstaten Uttar Pradesh. Distriktets hovedstad er Sitapur.
Demografi
Ved folketellingen i 2011 var det 4,474,446 innbyggere i distriktet, mot 3,619,661 i 2001. Den urbane befolkningen utgjør 11,84 % av befolkningen.
Barn i alderen 0 til 6 år utgjorde 16,38 % i 2011 mot 19,71 % i 2001. Antallet jenter i den alderen per tusen gutter er 936 i 2011.
Espen Jansen
Espen Inge Jansen (født 13. desember 1968) er en norsk tidligere turner. Han er trener for Hoppensprett Turn Jessheim. Han har lenge vært Norges fremste turner og vant 11 NM i mangekamp i perioden 1988–2008 og 10 kongepokaler gjennom sin turnkarriere. I alt har han vunnet over 90 gullmedaljer i NM, inkludert øvelser med enkeltapparater. Jansen har deltatt i til sammen 14 VM.
I 2010 beskrev tidligere langrennstrener Thomas Alsgaard ham som Norges best trente idrettsutøver.
Móric Esterházy
Móric Grev Esterházy de Galantha (født 27. april 1881, død 28. juni 1960) var en ungarskaristokrat og politiker som var landets statsminister i noen få måneder under første verdenskrig, etter István Tiszas fall. Hans reformforsøk ble forpurret av Tiszas konservative styrker, og han søkte raskt om avskjed. Han ble erstattet av den svake regjeringen til Sándor Wekerle.
Móric Esterházy var bestefar til forfatteren Péter Esterházy (1950- ).
Larry Warbasse
Lawrence «Larry» Warbasse (født 28. juni 1990 i Dearborn, Michigan) er en profesjonell amerikansk landeveissyklist. Han sykler for AG2R La Mondiale.
The Next Three Days
The Next Three Days er en amerikansk thriller-film fra 2010. Manus ble skrevet av Paul Haggis, som også var regissør. Hovedrollene spilles av Russell Crowe og Elizabeth Banks. Filmen kom ut i USA den 19. november 2010, og var en ny-innspilling av den franske filmen Pour elle fra 2008.
Sammendrag
Lara Brennan blir feilaktig dømt for å ha myrdet sjefen hennes, og hun blir dømt til livstid i fengsel. Hennes unge sønn Luke slutter snart å erkjenne henne under fengselsbesøk sammen med faren sin. En anke-sak mislyktes, og advokaten hennes gir opp ytterligere tiltak for å få henne frikjent og sluppet løs fra fengsel. Lara forsøker å begåa selvmord som mislykkes, og ektemannen John blir besatt av å bryte henne ut av fengselet. John konsulterer Damon Pennington (spilt av Liam Neeson) en tidligere innsatt som har skrevet en bok om å stikke av fra fengsel.
Etter Penningtons tips forbereder John seg på å få sin kone ut av fengsel. Han begynner å studere alle rutiner i fengselet, planlegger forskjellige rømningsveier, og kjøper blant annet en pistol. Men John får snart vite at Lara kommer til å bli overført om tre dager til et helt annet fengsel, og John blir tvunget til å skynde seg med å gjennomføre en plan. Han klarer ikke å selge huset deres i tide, og vurderer å rane en bank for å skaffe penger - samtidig som han blir stadig mer fortvilet over Laras sviktende psykiske helse. Planen hans blir ett kappløp mot tiden for å få hans kone ut før hun skal sendes til ett helt annet fengsel, samtidig som han forsøker å unngå å bli oppdaget av politiet.
Gebyr
Gebyr er et pengebeløp som kreves inn av privat eller offentlig virksomhet for en tjeneste. Gebyret skal dekke de reelle kostnadene ved tjenesten. Gebyrer og avgifter blir i vanlig språkbruk ofte blandet sammen, slik at det som egentlig er gebyrer blir omtalt som avgifter. Et eksempel er de kommunale renovasjonsgebyrene som ofte omtales som renovasjonsavgifter.
Statlige gebyrer
Statlige gebyrer skal være betaling for konkrete, statlige myndighetshandlinger overfor enkeltpersoner eller virksomheter, og et gebyr skal ikke kunne settes høyere enn statens kostnad ved å utføre den aktuelle handlingen.
De nærmere retningslinjene for fastsettelse av statlige gebyrer er fastsatt i Finansdepartementets rundskriv R-112 av 16. juni 2006.
Formål
Gebyrene har et begrenset statsfinansielt formål. Begrensningen ligger i at de ikke kan overstige kostnadene ved å utføre bestemte offentlige myndighetshandlinger som betales av dem som mottar handlingene. Gebyrene kan ha formål utover de statsfinansielle formålene. De kan således begge på noe ulikt vis brukes til å påvirke borgernes handlingsmønster på et bestemt område.
Objekt
Objektet for gebyrer er ulike offentlige myndighetshandlinger som er av en slik art at de kan leveres til individuelle mottakere. Typiske eksempler på statlige myndighetshandlinger er reguleringer (forbud, påbud og tillatelser), registreringer, kontroll, tilsyn og konfliktløsning.
Subjekt
Gebyrplikten er knyttet til den som mottar den offentlige myndighetshandlingen.
Hjemmelsgrunnlag
Gebyrer krever normalt hjemmel i lov. Myndigheten til den nærmere utformingen av gebyrene er som regel delegert til forvaltningen.
Eksempler på statlige gebyrer
Statens inntekter fra gebyrer var i 2005 om lag 5 mrd. kroner. De viktigste gebyrene var:
Kommunale gebyrer
Kommunene har plikt og rett til å kreve gebyr for enkelte tjenester. De viktigste kommunale gebyrene er for tjenester knyttet til vann, avløp, renovasjon, feiing og byggesaker.
Vann- og avløpsgebyrer
Etter vass- og kloakkavgiftslova kan kommunen fastsette vann- og avløpsgebyrer. Gebyrene skal ikke overstige kommunens nødvendige kostnader på henholdsvis vann- og avløpssektoren. Det skal betales et engangsgebyr for tilknytning i tillegg til et årsgebyr.
Årsgebyret skal enten beregnes på grunnlag av vannforbruk, eller en todelt gebyrordning med en fast og en variabel del. Vannforbruket baseres på målt eller stipulert forbruk. For eiendom hvor vannmåler ikke er installert, skal vannforbruket stipuleres på grunnlag av bebyggelsens størrelse. Det stipulerte forbruket skal i størst mulig grad tilsvare reelt forbruk. Det kan dessuten tas hensyn til bebyggelsens art og den bruk som gjøres av den, samt eiendommens størrelse og beskaffenhet.
Renovasjonsgebyr
Etter forurensningsloven § 34 er kommunene pålagt å fastsette gebyrer til dekning av kostnader forbundet med avfallssektoren, herunder innsamling, transport, mottak, oppbevaring, behandling, etterkontroll m.v. Kostnadene skal fullt ut dekkes inn gjennom gebyrene. Med kostnader menes både kapital- og driftskostnader. For avfall som kommunen har plikt til å samle inn, motta og/eller behandle må gebyret ikke overstige kommunens kostnader.
Feie- og tilsynsgebyr
Kommunestyret kan fastsette lokal forskrift om gebyr for gjennomføring av lovbestemt feiing og tilsyn med fyringsanlegg. For frivillig feiing kan kommunestyret selv fastsette betaling.
Gebyrer etter plan- og bygningsloven
Etter plan- og bygningsloven § 33-1 kan kommunestyret gi forskrift om gebyr til kommunen for behandling av søknad om tillatelse, utferdigelse av kart og attester og for andre arbeid som det etter plan- og bygningsloven eller forskrift påhviler kommunen å utføre, herunder behandling av private planforslag. Gebyret skal ikke overstige kommunens nødvendige kostnader på sektoren. I gebyret kan det inkluderes utgifter til nødvendig bruk av sakkyndig bistand under tilsyn. Andelen av gebyr som innkreves for tilsyn skal framgå av regulativet. Tiltakshaver kan selv sørge for de nødvendige utredninger. Eier skal betale gebyr for kostnadene for behandling av søknad om driftstillatelse og for driftskontroll til vedkommende myndighet. Gebyr for driftskontroll kan helt etter delvis dekkes av årsavgiften.
Private gebyrer
En rekke private virksomheter krever gebyrer for utføring av bestemte tjenester. Det er særlig vanlig med gebyrer ifm. finansielle tjenester og flyreiser.
Det er en rekke lovbestemmelser som regulerer muligheten til å kreve gebyrer ved kjøp av varer og tjenester.
Gebyr ved kjøp av varer
Etter forbrukerkjøpsloven § 37 kan selgeren av en vare ikke i tillegg til kjøpesummen kreve gebyr for utstedelse og sending av regning hvis ikke dette klart følger av avtalen. Loven sier ikke noe om størrelsen på eventuelle gebyrer, men bestemmelsen sikrer at kjøper har kunnskaper om størrelsen på forhånd.
Gebyr ved kjøp av håndverkertjenester
Etter håndverkertjenesteloven § 36 kan tjenesteyteren ikke kreve bestillingsgebyr, ordregebyr, ekspedisjonsgebyr, gebyr for skriving og sending av regning e.l. i tillegg til prisen for tjenesten.
Gebyr for trafikkforseelser
Gebyr er innført i Norge for å forenkle strafferettsprosessene og avkriminalisere trafikanter i forbindelse med mindre forseelser. Slike gebyr registreres ikke i bøteregisteret og regnes ikke som en straff. Disse gebyrene kan pålegges av trafikketaten, veikontorene, tollmyndighetene og av politiet. Politiet kan dessuten ilegge gebyr for mindre alvorlige trafikkforseelser. Neste skritt på reaksjonsstigen kalles forenklet forelegg.
Gebyr kan brukes som reaksjon mot blant annet:
Danuta Nowak
Danuta Nowak (Stachow-Wrońska) (født 22. august 1934 i Gdynia, død 14. juni 2019) var en polsk turner som deltok i de olympiske leker 1956 i Melbourne og 1960 i Roma.
Nowak vant en olympisk bronsemedalje i turn under Sommer-OL 1956 i Melbourne. Hun var med på det rumenske laget som kom på tredjeplass i mangekamp bak Sovjetunionen og Ungarn. De andre på laget var Barbara Ślizowska, Natalia Kot, Dorota Jokiel, Helena Rakoczy og Lidia Szczerbińska.
Espen Selvik
Espen Selvik (født 1. desember 1959) er en norsk dirigent, komponist, musikkanmelder i Bergens Tidende og Dagbladet, forfatter og tidligere kunstnerisk leder ved Rekstensamlingene.
Han har skrevet fem symfonier, to oratorier og musikk for symfoniorkester og mindre besetninger. Blant verkene er «Abraham Oratorio» fra 2005 og Symfoni nr 4 «Viking». Oratoriet «The Spirit and the Song» med tekster av den skotske prest og forfatter Ron Ferguson fra Glasgow ble fremført første gang i St.Magnus Cathedral Orkney i 2001. Kronprins Haakon var til stede ved uroppføringen. Dette verket er komponert for blandet kor, orgel, slagverk og lur. I 1986 komponerte Espen Selvik orkesterverket «Synergi» til NHHs 50-årsjubileum i Grieghallen, fremført av Bergen Filharmoniske Orkester med dirigent Karsten Andersen.
Selvik var i perioden 2012-2016 leder for Tusenårsstaden Gulatinget, Norges første parlament som har historikk tilbake til Viking-tiden.
Han har vært fast gjestedirigent for symfoniorkestre i Russland, bl.a. St. Petersburg og Moskva, samt dirigert rundt et hundretalls orkestre i en rekke land. Selvik ble tildelt den litauiske President-orden i 2008 av president Valdus Adamkus. Han bidro til oppføringene av Puccinis opera La Bohème i Korskirken 2007-2009 sammen med regissør Helge Jordal. Selvik var med å starte opp Jiri Hlinka Klaverakademi for pianisteri 2008. I tillegg har han vært dommer i musikkonkurranser for pianister i München, samt fast gjestedirigent for Kaunas State Choir og kunstnerisk rådgiver og dirigent for den årlige Grieg-Ciurlionis International Festival i Kaunas, Litauen.
Selvik stiftet også United Norwegian Christian Band i 1988, startet Sotrafestivalen i 1989 og satte i 1990 sammen med Sotra Musikklag verdensrekord med «Verdens lengste konsert» - 111 timer 11 minutter og 11 sekunder under Festspillene i Bergen samme år. Invitert til festivalen «Arabic Perspectives» i 2003 og gav egen konsert i Kairo-operaen. Musikalsk ansvatrig og dirigent for Andrew Lloyd.Webbers musikal «Jesus Christ Superstar» i 2005 i Grieghallen. Han var i 2006 «Composer in Residence» ved Jersey Art Festival og skrev i 1987 teatermusikk til Bentein Baardsons oppsetning på Rogaland Teater av Shakespeares «Romeo og Julie». I årene 1987-88 ledet han i Programkomiteen for Stavanger Symfoniorkester.
Selvik har også skrevet offentlige rapporter, blant annet «Om tildeling av kulturmidler til innvandrerorganisasjoner» for Utlendingsdirektoratet i 1997 og «Markedsplan for Carte Blanche» for Kulturdepartementet i 1999. Nasjonal skrivepris 1975 for norske skoleelever, 1985 hederlig omtale av Rådgivende ingeniørers Forening i Bergen sin konkurranse for arkitekter om utsmykking og bruk av Store Lungegaardsvann i Bergen.
Komposisjoner
(Forkortet liste)
Tenzing Norgay
Tenzing Norgay (født 15. mai 1914 i Khumbu i Nepal, død 9. mai 1986 i Darjeeling i den indiske delstaten Vest-Bengal) var en nepalsk sherpa, deltaker på sju ekspedisjoner til Mount Everest, og det første mennesket som sto på toppen, sammen med sir Edmund Hillary, 29. mai 1953.
Børsjøen (Selbu)
Børsjøen er en innsjø 355 meter over havet nord i Selbu kommune, Trøndelag. Sjøen ligger i et bekken mellom Børsjøåsen, Litjberget og Salåsen, og har et ganske lite nedbørsfelt. Tilsiget er fra mindre bekker, og utløpet er på østsiden gjennom Børåa til Garbergselva. Det går bomvei til østsiden av vannet.
Tenzing Norgay
Ungdom
Tenzing kom fra en bondefamilie i Khumbu i Nepal, nær Mount Everest, som sherpaene kaller Chomolungma. På den tiden han klatret Everest, var den generelle oppfattelsen at han var født i Khumbu, men på 1990-tallet ble det klart at han var født og oppvokst i Kharta-dalen i Tibet, øst for Mount Everest. Dette hadde blitt holdt hemmelig av politiske grunner.
Børsjøen (Selbu)
Sjøen har bestand av ørret, og med fiskekort er det tillatt å fiske fra båt. Det finnes også åpne fiskebuer ved sjøen.
Tenzing Norgay
Ungdom
Hans eksakte fødselsdato er ikke kjent, men han visste at det var i mai, på grunn av været og avlingene. Etter at han nådde toppen av Everest 29. mai, bestemte han seg for å feire sin fødselsdag på den datoen deretter.
Han ble opprinnelig kalt «Namgyal Wangdi», men som et barn ble navnet hans endret etter råd fra lamaen og grunnleggeren av det berømte Rongbuk-klosteret, Ngawang Tenzin Norbu. Tenzing Norgay oversettes til «rik-heldig-følger-av-religion». Hans far, en yak-bonde, var Ghang La Mingma (død 1949) og hans mor var Dokmo Kinzom (som var i live da han klatret Everest); han var den 11. av 13. barn, der de fleste døde i ung alder.
Han rømte til Katmandu to ganger som gutt, og bosatte seg som 19-åring i sherpa-samfunnet i Song Bhusti i Darjeeling i Vest-Bengal i India.
Fjellklatring
Tenzing deltok som bærer i store høyder på tre offisielle britiske forsøk på å klatre Everest fra den nordlige (tibetanske) siden på 1930-tallet.
Han deltok også i andre klatrekspedisjoner i andre deler av det indiske subkontinentet, og i en periode tidlig på 1940-tallet bodde han i det nåværende Pakistan. Han har sagt at den vanskeligste klatringen han noensinne deltok i, var på Nanda Devi East, der flere mennesker ble drept.
I 1952 deltok han i to sveitsiske ekspedisjoner ledet av Raymond Lambert, det første seriøse forøket på å klatre Everest fra den sørlige (nepalske) siden. I denne ekspedisjonen nådde Tenzing og Lambert opp til 8599 meter, og måtte snu bare 260 høydemeter fra toppen på grunn av dårlig vær.
Everestekspedisjonen i 1953
John Hunt laget to lag i forsøket på å nå toppen i 1953: Tom Bourdillon og Charles Evans, og Hillary og Tenzing. Edmund Hillary gjorde derfor et oppriktig forsøk på å bli gode venner med Tenzing.
Hunt-ekspedisjonen var lagarbeid, i likhet med andre ekspedisjoner av denne typen. Lowe organiserte forberedelsene til å klatre Lhotse Face, en stor og bratt isvegg under toppen av Lhotse. Hillary fant en rute igjennom det farefulle Khumbu-brefallet.
Ekspedisjonen satte opp hovedbasen i mars 1953. Gjennom møysommelig arbeid satte de opp sin siste leir på Sørskaret på 7900 meters høyde. 26. mai gjorde Bourdillon og Evans et forsøk på å nå toppen, men snudde da Evans sitt oksygensystem fikk en feil. Paret var bare 100 meter unna toppen. Hunt ba så Hillary og Tenzing om å forsøke å nå toppen.
Snø og vind holdt paret værfast i to dager på Sørskaret. De begynte videre oppstigning 28. mai med et støttemannskap bestående av Lowe, Alfred Gregory og Ang Nyima. De to satte opp et telt på 8500 meter 28. mai mens støttegruppen returnerte ned fjellet. Morgenen etter oppdaget Hillary at støvlene hans hadde frosset steinharde på utsiden av teltet. Han brukte to timer på å tine demfør han og Tenzing forsøkte seg på den siste delen av oppstigningen til toppen med 10 kg sekker. Den siste vanskeligheten på opptigningen var en 12 meter høy steinvegg som senere fikk navnet «Hillary Step». Hillary så en mulighet til å klatre opp en sprekk i veggen mellom steinen og isen, og Tenzing fulgte etter ham. Etter det var det relativt lett. De nådde toppen kl 11:30 am. Som Hillary sa det senere: «A few more whacks of the ice axe in the firm snow, and we stood on top.».
De tilbrakte bare 15 minutter på toppen. De lette etter bevis for at den tidligere Mallory-ekspedisjonen hadde nådd toppen, men uten hell. Hillary tok et bilde av Tenzing, Tenzing la igjen sjokolade i snøen som en offergave og Hillary la igjen et kors som han hadde fått. Fordi Tenzing ikke visste hvordan han skulle bruke et kamera er det ingen bilder av Hillary der, kun av Tenzing.
Tenzing og Hillary var de første til å sette sine ben på toppen av Mount Everest, men journalistene var veldig opptatt av hvem av de to som hadde retten til å si at «han var den første», og «hvem som bare var nr 2». Tenzing var opptatt av lagarbeidet og lagets suksess. Han blåste av påstander om at han noensinne ble dratt av andre, men avslørte etterhvert at Hillary var den første oppe. Tenzing konkludete «If it is a shame to be the second man on Mount Everest, then I will have to live with this shame.»
Etter Everest
Tenzing ble senere direktør for felttreningen i Himalayan Mountaineering Institute i Darjeeling. I 1978 grunnla han Tenzing Norgay Adventures, et selskap som organiserer fotturer i Himalaya. I 2003 ble selskapet ledet av hans sønn Jamling Tenzing Norgay, som selv nådde toppen av Everest i 1996. Tenzing døde av bronkitt i Darjeeling i 1986.
Offentlig anerkjennelse
Tenzing ble belønnet med George Medal fra den britiske regjeringen for sine anstrengelser i forbindelse med ekspedisjonen til Everest.
Etter suksessen ble Tenzing møtt med stor beundring både i India og Nepal, og ble også tilbedt av folk som trodde han var en inkarnasjon av Buddha eller Shiva.
En statue av Tenzing er reist i Darjeeling.
Den nepalske regjeringen bestemte i februar 2008 å kalle flyplassen i Lukla for Tenzing-Hillary Airport til minne om både Norgay og Hillary
Familieliv
Tenzing ble gift tre ganger. Hans første kone Dawa Phuti, døde ung i 1944. De hadde en sønn, Nima Dorje, som døde 4 år gammel og to døtre, Pem Pem, hvis sønn Tashi Tenzing også klatret Everest, og Nima, som giftet en filippinsk dame ved navn Noli Galang. Hans andre kone var Ang Lahmu, et søskenbarn av hans første kone. De fikk ingen barn, men hun ble stemor for Tenzing sine første barn. Hans tredje kone var Dakku, som han giftet seg meg, mens hans andre kone fremdeles var i live, som tilltatt i sherpa-tradisjonene. De fikk sønnene Norbu, Jamling og Dhamey. Andre slektninger er nevøene Nawang Gombu og Topgay som begge var med på den vellykkede ekspedisjonen i 1953.
Tenzing lærte seg aldri å lese eller skrive, men han snakket flere språk. Hans morsmål var sherpa-språket, men han snakket også engelsk, tibetansk og et par andre språk fra den indiske subkontinentet.
Xiphiopsylla levis
Xiphiopsylla levis er en art som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.
Liv og utvikling
I alle fall noen av artene er knyttet til gnagere som lever i høylandet i Afrika.
Utbredelse
Artene i slekten Xiphiopsylla ser ut til å være begrenset til Øst- og Sentral-Afrika.
Nye Atlantis
Nye Atlantis er en science fiction-antologi utgitt i Bokklubben Nova av Bok og Magasinforlaget i 1982. Tittelen er hentet fra en av novellene i samlingen.
Ole Eggen
Ole Eggen (født 1854 i Snåsa, død 1932 i Snåsa) var gårdbruker, bankkasserer og ordfører i Snåsa i fire valgperioder 1894–1898 og 1902–1907. Han satt i kommunestyret i 25 år fra 1886 til 1916, og var også varaordfører 1911–16. Han var fra 1886 den første kassereren i Snåsa sparebank og hadde denne jobben fram til 1927.
Han var som ung elev ved Lars Bentsens ambulerende folkehøgskole (den senere Sund folkehøgskole) i Stjørdal 1872–1873, og arbeidet et år som lærer etter dette. Ole Eggen overtok gården Eggen etter faren Anfin Eggen i 1879 og overlot den til sønnen Olaf i 1915. Eggen var nabo og søskenbarn med Erik Belbo, som var den første styreformannen i Snåsa sparebank og som også var ordfører. Sønnen Olaf Eggen ble ordfører 1929–1934 og 1938–1945.
Eggen var først aktiv i partiet Venstre, men i hans første tid i kommunepolitikken var det personvalg med én liste i Snåsa (forholdstallsvalg med flere lister ble først innført i 1910), så han representerte ikke Venstre i kommunestyret. I spørsmålet om landsmål eller riksmål, som preget det politiske livet i Snåsa i årene rundt 1910, var Eggen riksmålsmann. I de to siste periodene i kommunestyret representerte han Riksmålspartiet.
Sykkel-eiker (instrumental)
«Sykkel-eiker» er en instrumental som ble skrevet av Øystein Sunde og utgitt september 1970 på Sundes debutalbum 1001 fnatt.
Notene til «Sykkel-eiker» ble publisert i viseboka Viser uten slips i 1972. Sunde bruker capo på femte bånd. Instrumentalen starter med at Sundes gitar imiterer lyden av en pinne som er stukket inn i sykkel-eiker hvis hjul snurrer uten at selve sykkelen befinner seg i vesentlig stor fart. Etter hvert starter sykkelen å trille raskere og en mer rytmisk melodi starter inntil sykkelens eier stopper sykkelen og stikker en pinne inn i sykkel-eikene igjen mens hjulet går rundt til det stopper.
Herbert Feigl
Herbert Feigl (født 14. desember 1902 i Reichenberg [Liberec], død 1. juni 1988 i Minneapolis) var en østerriksk-amerikansk vitenskapsfilosof. Han var en representant for den logiske empirismen og et aktivt medlem i Wienerkretsen.
Feigl studerte fysikk og filosofi under veiledning av Moritz Schlick ved Universitetet i Wien. Han tok doktorgrad i 1927. Få år senere emigrerte han til USA. Fra 1933 underviste han ved University of Iowa. I 1940 ble han tilbudt et professorat ved University of Minnesota, som han innehadde frem til 1971. 1953 grunnla han Minnesota Center for Philosophy of Science og ble dens første direktør.
Jinpingmei
Jinpingmei (kinesisk: 金瓶梅, pinyin: Jīn Píng Méi, omtrent Plommeblomstringen i den gyldne vase) er en kinesisk klassisk roman som ble til sent i Ming-dynastiet, muligens rundt 1610, under Wanli-keiserens vanstyre. Den er kjent for sine erotiske og tildels pornografiske passasjer. Forfatteren benyttet et kunstpseudonym, og er derfor kun kjent som Lanling Xiaoxiao Sheng 蘭陵笑笑生 (= «den smilende student fra Lanling»). Kanskje skyldes anonymiseringen av forfatteren av romanen kunne oppfattes som kritisk mot samfunnets mektige.
Romanen ble lenge regnet med som én av Kinas fire store klassiske romaner. En rekke detaljer og henspillinger i romanen går til Fortellinger fra myrlandet, en annen av de fire klassikere.
Boktittelen, som kan gjengis som Plommeblomstringen i den gyldne vase, spiller på navnene til de tre kvinnelige hovedpersoner: Tittelen er også et ordspill med en seksuell komponent.
Romanen kretser rundt Ximen Qing 西門慶, en korrupt sosial streber og vellystig kjøpmann som er rik nok til å holde seg med en rekke hustruer og konkubiner.
En historiefaglig interessant side ved boken er dens eksakte og usminkede beskrivelse av livet i Ming-dynastiet. De fattiges kår beskrives med samme nøyaktighet som livet i de høyere samfunnslag og livet i det keiserlige hoff. Likeså gjengis alle språklige nivåer; teksten spenner fra det ekstremt vulgære, via enkel dagligtale og helt til de offisielle skrivelsers formelle språkstil. Forfatteren skildrer med stor saksforstand det daglige liv, klærne, matskikkene, de seksuelle praksiser, begravelsesskikkene og meget annet. Jing Ping Mei betraktes som den viktigste sosialkulturelle kilde fra det senere Ming-dynastiets tid.
Romanen anses som pornografisk i Folkerepublikken Kina.
Eidsvoll 6-timers
Eidsvoll 6-timers var et ultraløp som ble arrangert på Eidsvoll av Spiridon LLL. Løpet ble fra 2010 erstattet av Romerike 6-timers.
I 6-timers løp er målet er å løpe så langt som mulig på 6 timer. Løpet kom i stand i 2005 etter initiativ fra Bjørn Hytjanstorp og ble arrangert hvert år, med stigning i antall deltakere.
NM i ultraløp
I 2009 ble 6-timers løp for første gang regnet som en NM-øvelse i friidrett, og Eidsvoll 6-timers fikk æren av å være første arrangør ved at 2009-utgaven av løpet også fikk status som Norgesmesterskap. Resultatmessig ble løpet også en suksess ettersom Margrethe Løgavlen fra Tønsberg Friidrettsklubb satte ny nordisk kvinnerekord med 81.892 meter. Helge Hafsås fra Olden IL ble samtidig Norgesmester for menn med distansen 84.356 meter.
Xu Xin-stiftelsen for jødiske studier
Xu Xin-stiftelsen for jødiske studier er et forskningsinstitutt stiftet 23. november 2007 og tilknyttet universitetet i Nanjing i Folkerepublikken Kina. Stiftelsen er oppkalt etter professor Xu Xin, leder for universitetets institutt for jødiske studier, og kjent for sin forskning om Kaifengjødene og kinesisk jødedom generelt. Stiftelsen gir utmerkelser og tilbyr stipender for studenter og unge fakultetsmedlemmer fra instituttet for jødiske studier for deres forskningsarbeid.
Eksterne lenker
Stiftelsen av Xu Xin Jewish Studies Foundation
Nils Skutle
Nils Skutle (født 16. august 1953 i Odda) er tidligere direktør i Rosenborg Ballklub. Han er utdannet sivilingeniør.
Skutle er også nestleder i interesseorganisasjonen Norsk Toppfotball.
Skutle fikk sivilingeniør-graden i fysikk på daværende NTH i 1977. Han har vært administrerende direktør i det internasjonale IT-selskapet EDB Gruppen. I 1993 ble Skutle styreformann i RBK, og i 1998 daglig leder.
I 2011 fratredte han sin stilling som daglig leder i RBK, som følge av klubbens situasjon både sportslig og økonomisk.
Skutle har beskjeden fotballbakgrunn. Han har spilt på Odda Fotballklubbs lag i 2. divisjon og på NTHI Fotball. I mars 2013 ble Skutle tildelt Kniksens hederspris for «..over tid har gjort en særlig fortjenestefull innsats i eller for norsk fotball».
NM i bandy for damer 2007
'''Det 24. Norgesmesterskapet i bandy for damer''' ble vunnet av Stabæk etter finaleseier 6-5 over Nordre Sande. Ready vant seriespillet. Nordre Sandes Helle Lillejord ble kåret til årets spiller.
Tabell
Hjemmekampene til Bergen og Sagene ble spilt som rinkbandy, hjemmekampene til de øvrige lagene ble spilt som 7er-bandy.
Semifinaler
Lørdag 17.mars, Stabekkbanen
Søndag 18. mars, Stabekkbanen
Finale
Søndag 18. mars, Stabekkbanen, 210 tilskuere.
Dommere: Lasse Holm og Hans Petter Swensen, begge Sarpsborg.
Jett Williams
Jett Williams (født Antha Belle Jett 6. januar 1953 i Montgomery, Alabama) er en amerikansk sanger og låtskriver. Hun er datteren til Bobbie Jett og Hank Williams, men hun møtte aldri faren sin siden han døde fem dager før hun ble født.
Rettsaker
Deupree visste at hun var adoptert, men ingenting om sine biologiske foreldre før i 1980. Selvom Hank Williams hadde blitt tildelt foreldreretten til sitt ufødte barn tre måneder før hennes fødsel, ble hun tvunget til å gå gjennom ekstreme mengder av bevisførsel før det ble godkjent at hun var Hank Williams' datter. I september 1984, she møtte hun etterforsker og advokat Keith Adkinson fra Washington, D.C. som hjalp henne slik at hun vant frem i retten. Deupree og Adkinson giftet seg i Washington 28. september, 1986. Han døde 19. juni, 2013.
In 1985, bestemte Alabama State Court at hun var datteren til Hank Williams. 26. oktober, 1987, bestemte Alabama Supreme Court hun var berettiget til halve arven etter Hank Williams. Hank Williams Jr. anket saken, men United States Supreme Court nektet å ta saken opp igjen i 1990.
Jett Williams ga ut flere albums med sine egne sanger, og hun turnerte med en versjon av the Drifting Cowboys, Hank Williams' der hun sang sin fars sanger.
Annet
Jett Williams ga ut sin selvbiografi, Ain't Nothin' as Sweet as My Baby 1990. I år 2000, bestemte Tennessee at 18. mai skulle være "Jett Williams Appreciation Day" i Macon County.
Rolf Nordhagen
Rolf Nordhagen er navnet til flere personer:
Sommer-EYOF 2019
Sportsgrener
The following competitions take place • (14)
• (40)
• (2)
• (4)
• (17)
• (32)
Botho Prinz zu Sayn-Wittgenstein-Hohenstein
Botho Prinz zu Sayn-Wittgenstein-Hohenstein (hans høyhet prins Botho til Sayn-Wittgenstein-Hohenstein) (født 16. februar 1927 i Eisenach, død 27. januar 2008 i Salzburg) var en tysk konservativ politiker.
Han var medlem av det tyske parlamentet fra 1965 til 1980, hvor han var viseformann for utvalget for barn, familie og helse, og dessuten helsepolitisk talsmann for CDU/CSU-fraksjonen.
Fra 1982 til 1994 var han president for Tysk Røde Kors.
Per Kofstad
Per Kristen Kofstad (født 1929 i Bergen, død 1997 i Oslo) var en norsk kjemiker, Ph.D.
Kofstad tok Ph.D.-graden ved University of California, Berkeley, i 1953 og dr. philos.-graden ved Universitetet i Oslo i 1964. Han var leder for gruppe for høytemperaturmaterialer, Sentralinstitutt for industriell forskning 1954–67 og forskningssjef samme sted 1968–74. Professor i uorganisk kjemi ved Universitetet i Oslo fra 1975, leder for Senter for materialforskning, Universitetet i Oslo 1990–94, professor emeritus 1995.
Fredrik Brattberg
Fredrik Brattberg (født 30. oktober 1978 i Porsgrunn) er en norsk dramatiker og komponist.
Hans komposisjoner spenner seg fra kammermusikk til symfoniske verk og til opera.
Virke
Fredrik Brattbergs skuespill er oversatt til mer enn 20 språk og er oppført i flere land.
Flere teatre i Europa og Norge har oppført Brattbergs stykker.
Trivimi Velliste
Trivimi Velliste (født 4. mai 1947 i Tartu) er en estisk statsmann. Han var en lederskikkelse innen den estiske kulturvernbevegelsen, som inspirerte til Estlands uavhengighet fra Sovjetunionen i 1991. Velliste var Estlands utenriksminister fra 1992 til 1994 og FN-ambassadør fra 1994 til 1998.
Liv og virke
Han studerte germansk og romansk filologi ved Statsuniversitetet i Tartu. Han arbeidet som forlagsredaktør og senere som journalist og oversetter i et kulturtidsskrift i sovjettiden. Han grunnla allerede i 1974 en akademisk klubb for historie og kulturarv, som unngikk å bli infiltrert av KGB.
Velliste var med å grunnlegge en allmenn kulturvernorganisasjon i glasnosttiden. Den historieforståelsen som kulturvernerne utbredte, fremmet estlendernes nasjonalfølelse. Bevegelsen ble en viktig drivkraft bak den syngende revolusjonen. For dette arbeidet ble Velliste tildelt Professor Thorolf Raftos Minnepris i 1988.
Velliste, Mart Laar og flere andre kulturvernere ble også sentrale i Den estiske kristendemokratiske union, et av de første antisovjetiske partiene i glasnosttiden. I 1990 ble han valgt til visepresident i Den estiske kongressen, et grasrotparlament som utfordret legitimiteten til de sovjetiske statsorganene.
Han satt i Estlands grunnlovsforsamling fra 1991 til 1992. Ved de første frie parlamentsvalgene i 1992 stilte kristendemokratene i valgforbundet «Fedreland», som med tiden ble konsolidert som et politisk parti. Velliste var utenriksminister i Mart Laars første regjering fra 1992 til 1994 og Estlands FN-ambassadør fra 1994 til 1998.
Han var innvalgt i Estlands riksdag fra 1992 til 1994 og fra 1999 til 2011.
Arne Hestenes’ journalistpris
Arne Hestenes' journalistpris for film, portrett og annen kulturjournalistikk, som oftest bare kalt for Hestenes-prisen, er en mediepris som ble opprettet av Dagblad-journalist Arne Hestenes i samarbeid med Den norske filmfestivalen (DNF) og Institutt for Journalistikk (IJ). I dag er det Dagbladet som står bak prisen sammen med IJ og DNF, og den deles ut i forbindelse med filmfestivalen i Haugesund. Den ble delt ut første gang i 1993.
Trondheim Sinfonietta
Trondheim Sinfonietta (TSi) er et kammerensemble fra Trondheim, med samtidsmusikk som spesialfelt. Musikerne hentes fra Trondheims profesjonelle musikkmiljø, og ensemblet fungerer som en kreativ møteplass for musikere fra Trondheim Symfoniorkester, Luftforsvarets musikkorps, NTNU og Trondheims frilansmiljøet.
TSi utøver ny musikk, med hovedvekt på partiturmusikk, men også musikk som bygger på eller inneholder improvisasjon.
Ensemblet ønsker å synliggjøre samtidskomponister fra Trondheim og Midt-Norge, og jobber aktivt med å bestille verk og kuratere konserter ut fra dette. Utgivelsene Mantra (2018) og Snowblind (2010) inneholder verker av Ellen Lindquist, Trygve Brøske, Maja Ratkje, Eirik Hegdal og Jon Øyvind Ness; alle sammen bosatt i, eller tilknyttet Trondheimsregionen. Utgivelsen Så Rart…!, med musikk av Trygve Brøske, fikk spellemannpris for beste barneplate i 2008.
TSi har et ønske om å jobbe på tvers av ulike uttrykksformer, og samarbeider med bredden av forum for musikk og samtidskunst i Trondheim og Midt-Norge.
Leguminocythereis
Leguminocythereis er den eneste slekten i familien Leguminocythereididae, som igjen er plassert direkte (incertae sedis) inn under selve klassen Ostracoda eller «muslingkreps» - en gruppe små krepsdyr. Slekten (familien) inneholder bare to arter, og enkelte arter av slekten er trolig utdødd. Som alle andre Myodocopa-arter har også disse artene mykt og lite forkalket skall (carapax) på overkroppen (thorax), og lang yttergren (eksopod) på andre antenne-par. Individene er maskimalt etpar millimeter lange.
Fylkesvei 4048
Fylkesvei 4048 går mellom Åbestad og Lyngegrå i Lyngdal kommune.
Frem til 2019 hadde veien betegnelsen fylkesvei 510 (Vest-Agder).
Daley Thompson
Francis Morgan «Daley» Thompson (født 30. juli 1958 i London) er en britisk tidligere friidrettsutøver. Han vant to OL-gull, ett VM-gull, to EM-gull og satte fire verdensrekorder i tikamp. Han var ubeseiret mellom 1979 og 1987.
Thompson og den bitre konkurrenten Jürgen Hingsen vekslet på å inneha verdensrekorden, selv om Thompson vant når de møttes. Thompsons personlige rekord på 8893 poeng stod som verdensrekord i ni år.
Eksterne lenker
]
Din tanke er fri
Din tanke er fri er et musikkalbum med Alf Cranner, utgitt i 1985. Det er også tittelen på Cranners visegjendiktning av den tyske folkesangen «Die Gedanken sind frei» som er kjent på trykk fra tidlig på 1800-tallet.
George Simond
George Mieville Simond (født 23. januar 1867, død 9. april 1941) var en britisk tennisspiller som deltok i de olympiske leker 1908 i London.
Simond vant en olympisk sølvmedalje tennis under Sommer-OL 1908 i London. Sammen med George Caridia kom han på andreplass i doubleturneringen innendørs.
Tritocosmia
Tritocosmia er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Rhagiomorphini er middelsstore, slanke trebukker, farget i rødt, hvitt og svart. Hodet er forholdsvis stort, ovalt, antennene lange og tynne, noen ganer med en kvast av børster i midten. Pronotum er lengre enn bredt og ofte smalere enn hodet, nærmest rørformet med et par knøler på sidene. Dekkvingene er parallellsidige.
Utbredelse
Gruppen er utbredt i Australia.
Poza
Poza (ladinsk) eller Pozza di Fassa (italiensk) er en italiensk kommune i Fassadalen i provinsen Trento, regionen Trentino-Syd-Tirol. Kommunen ligger i Dolomittene, og 86 % av befolkningen er ladinsktalende.
Natalia Kot
Natalia Kot-Wala (født 29. juni 1938 i Bytków) var en polsk turner som deltok i de olympiske leker 1956 i Melbourne og 1960 i Roma.
Gustave Eiffel
Han var en av etterkommerne av Jean-René Bönickhausen, som hadde emigrert fra den tyske byen Nettersheim og bosatt seg i Paris i begynnelsen av 1700-tallet. Familienavnet Eiffel stammer fra fjellkjeden Eifel i Tyskland, som er hvor familien kom fra. Selv om familien alltid brukte navnet Eiffel, ble han døpt som Gustave Bonickhausen dit Eiffel, og navnet hans ble ikke formelt endret til Eiffel før i 1880.
Natalia Kot
Kot vant en olympisk bronsemedalje i turn under Sommer-OL 1956 i Melbourne. Hun var med på det rumenske laget som kom på tredjeplass i mangekamp bak Sovjetunionen og Ungarn. De andre på laget var Barbara Ślizowska, Danuta Nowak, Dorota Jokiel, Helena Rakoczy og Lidia Szczerbińska.
Gustave Eiffel
I 1867 var han ansvarlig for byggingen av viaduktene i Rouzat sur la Sioule og Neuvial, og for byggingen av jernbanelinjen Commentry-Gannat. Fra 1872 til 1874 virket Eiffel i Chile, Bolivia og Peru. I 1875 hadde han ansvar for byggingen av Vestbanegården i Budapest. I 1880 fikk han tilslaget for Garabit Viadukt, som vakte oppsikt for sin form og for sin høyde på 122 meter. Fra 1881 til 1882 bygde Eiffel broen i Szeged i Ungarn, og i 1887 broen Maria Pia over Douro i Porto i Portugal.
Han står også bak bærekonstruksjonen i Frihetsgudinnen i New York. I 1890 tegnet han «La Ruche» («Bikuben») i Paris. Huset ble opprinnelig reist som en midlertidig struktur i forbindelse med en utstilling det året, men etter at det så ble demontert valgte man å reise det på et annet sted og bruke det til billige atelierer for kunstnere.
Han ble innblandet i en økonomisk skandale i forbindelse med det feilslåtte franske Panamakanalprosjektet, og ble i første omgang dømt for dette. Det viste seg at han ikke hadde hatt noe med den økonomiske siden av prosjektet, og dommen ble senere omstøtt.
Han døde i sitt hjem på Rue Rabelais i Paris, og ble gravlagt på Levallois-Perret-kirkegården i byen.
Steel and Glass
«Steel and Glass» er en sang utført av John Lennon og er det niende sporet på albumet Walls and Bridges, utgitt i 1974.
Devil May Cry
Devil May Cry (japansk: デビル メイ クライ Hepburn: Debiru Mei Kurai) er en action-eventyr hack and slash-videospillserie utviklet og utgitt av Capcom og skapt av Hideki Kamiya. Serien handler om hovedpersonen Dantes mål om å hevne sin mors drap ved å utrydde demoner. Spillet består av tunge kampscener, hvor spilleren må forsøke å utvide lange kjeder med angrep mens du unngår skade for å stille stilisert kamp; dette elementet, sammen med tid og antall gjenstander samlet inn og brukt, blir tatt i betraktning spillerens prestasjoner vurderes.
Steel and Glass
Sangen hevdes å handle om The Beatles' og Lennons tidligere manager Allen Klein. Der Lennon deler hans raseri mot Klein. Klein hjalp Lennon med den lignende sangen «How Do You Sleep?» som var rettet mot Paul McCartney.
Devil May Cry
Serien er veldig løst basert på det italienske diktet Den guddommelige komedie, ved bruk av hentydninger, inkludert spillets hovedperson, Dante (oppkalt etter Dante Alighieri) og andre figurer som Vergil (Virgil), Trish (Beatrice Portinari), Lucia (sankt Lucia), Trismagia (Satan), Furiataurus ( Minotauros), Geryon, og Kerberos. Mange av fiendene er også oppkalt etter de syv dødssynder, som «Hell Pride» eller «Hell Lust».
Luka Mezgec
Luka Mezgec (født 27. juni 1988) er en profesjonell slovensk landeveissyklist. Han sykler for Mitchelton-Scott.
Lincoln County (Nebraska)
Lincoln County er et fylke i den amerikanske delstaten Nebraska. Det ligger i de sentrale delene av staten og det grenser mot McPherson County og Logan County i nord, Custer County og Dawson County i øst, Frontier County og Hayes County i sør og mot Perkins County og Keith County i vest.
Hans Åge Yndestad
Hans Åge Yndestad (født 24. juli 1980) er en norsk fotballspiller. Han var forsvarsspiller i Tromsø. Han kom til Tromsø i 2002, etter å ha spilt for klubbene Ulfstind og Skarp. Etter 2012-sesongen trappet Yndestad ned og gikk tilbake til moderklubben Skarp. Før 2014-sesongen signerte han en kontrakt med Tromsdalen.
Strepsirrhini
Strepsirrhini eller våtneseaper er en av to underordner av primater og omfatter blant annet lemurene og fingerdyret på Madagaskar, galagoer og potoer fra Afrika, og lorier fra Sørøst-Asia. Dyrene i denne gruppen ligner i liten grad på de dyrene folk flest forbinder med begrepet ape.
Både vrineseaper og våtneseaper har vært brukt som norsk navn på gruppen.
Våtneseaper ble tidligere regnet til halvaper, sammen med spøkelsesaper. Spøkelsesapene tilhører dog ikke strepsirrhinene, men haplorrhinene (tørrneseapene), og er nærmere beslektet med de høyere apene. Gruppen halvaper var derfor parafyletisk og regnes ikke lenger som en systematisk gruppe.
Biologi
Strepsirrhini har i likhet med aper som regel gripehender og gripeføtter og beveger seg mye oppe i trær. Som navnet «våtneseaper» antyder er gruppen er kjennetegnet ved at nesen er fuktig og kontinuerlig med overleppen, slik som hos de fleste pattedyr. Den viktigste sansen er luktesansen, i motsettning til hos haplorrhinene der synet har en større rolle. Hodeskallen har en fullstendig beinring rundt øyet, men mangler imidlertid en bakvegg i øyehulen. Øyeeplet ligger an mot tyggemuskelen, slik tilfellet er for de fleste pattedyr. Som navnet «våtneseaper» antyder, har de våte neser slik som de fleste pattedyr.